Kontroverzna tužba u Kaliforniji
Jedna muslimanska zajednica u Kaliforniji se bori protiv slučaja koji smatra diskriminacijom
Na komunalnom sastanku ispunjenom emocijama, vidljivi su ljutnja i osećaj da lokalni tužilac nepravično tretira 11 mladih ljudi. Hasam Ajluš je član grupe koja propagira američko-muslimanske odnose u Savetu za američko-islamske odnose. On kaže da su 11 studenata Kalifornijskog univerziteta žrtve diskriminacije, jer su prošle godine pokušali mirno da protestuju, što može da se vidi i na video snimku koji je na JuTjub postavila grupa koja vodi kampanju „Stojimo uz njih jedanaest“. Za vreme govora izraelskog ambasadora Majkla Orena na Kalifornijskom univerzitetu u Ervajnu, studenti su ustajali jedan za drugim i govorili protiv njega. Obezbeđenje ih je izvelo iz sale, a univerzitet je nakratko suspendovao Studentski muslimanski sindikat. Gotovo godinu kasnije, okružni tužilac okruga Orandž je podigao optužnicu protiv jedanaest studenata, optužujući ih za remećenje ambasadorovog govora. Sin Mutaza Herzalaha je jedan od studenata koji su istupili tokom ambasadorovog izlaganja. Sin je sada suočen sa krivičnom tužbom. „ S obzirom da je slučaj u toku, Rim Salahi, pravna zastupnica takozvane „jedanaestorke iz Ervajna“, rekla je svojim klijentima da ne daju izjave medijima. Ona osuđuje mere koje je preduzeo tužilac. Lideri jevrejske i hrišćanske zajednice su takođe prisustvovali javnom gradskom sastanku da bi podržali muslimanske studente. Ali Suzan Šreder, portparolka kancelarije okružnog tužioca, kaže da se tu ne radi o pravu na slobodu govora na osnovu Prvog amandmana. „ Profesor ustavnog prava na Pravnom fakultetu „Lojola“ u Los Anđelesu, Ejron Kaplan, kaže da je tu važno i kako se i gde dogodio protest. „ Suzan Šreder iz kancelarije okružnog tužioca kaže da su protesti izazvali veliki poremećaj. Više od stotinu profesora sa Kalifornijskih univerziteta u Ervajnu i Dalasu, traže da se optužbe protiv studenata odbace. Ukoliko se suđenje nastavi, porota treba da odluči da li su akcije ovih studenata bile toliko remećenje da bi se proglasile kršenjem ustavnih prava drugih.